1)Eliberarea **autorizaţiilor de transport în regim taxi (persoane şi marfuri)** se instrumentează de către Compartimentului Transport şi Siguranţa Circulaţiei, pe baza următoarelor documente:

1. cererea transportatorului pentru eliberarea autorizaţiei de transport respective;
2. copie de pe certificatul de înregistrare la registrul comerţului ca transportator, respectiv persoană fizică autorizată, asociaţie familială autorizată sau persoană juridică, după caz;
3. dovada îndeplinirii condiţiei de capacitate profesională, respectiv:

- copie de pe certificatul de competenţă profesională a **manager de transport** , definite în OUG nr. 109/2005 privind transporturile rutiere, aprobată cu modificări şi completări prin Legea nr. 102/2006, cu modificările ulterioare, pentru transportatorul persoană juridică sau asociaţie familială;

- copie de pe atestatul profesional al taximetristului care este transportator persoană fizică;

d) dovada îndeplinirii condiţiei de onorabilitate, respectiv:

- cazierul judiciar al **manager de transport**, în cazul asociaţiei familiale sau transportatorului persoană juridică, respectiv al taximetristului, în cazul transportatorului persoană fizică, din care să rezulte că nu a fost condamnată pentru infracţiunile prevăzute de art. 9 alin. 1, lit. d) pct. 1 din Legea nr. 38/2003 cu modificările şi completările ulterioare;

- avizul medico-psihologic al **manager de transport**, respectiv al taximetristului în cazul transportatorul persoană fizică, obţinut în condiţiile prevăzute de O.U.G. nr. 109/2005 cu modificările şi completările ulterioare;

- cazier fiscal al transportatorului, dacă este operator economic în activitate;

- declaraţie pe propria răspundere a transportatorului privind perioadele în care transportatorul a mai executat serviciul de transport în regim taxi, cu menţionarea intervalelor când a avut interdicţii şi motivul acestora;

- recomandarea Camerei Taximetriştilor sau al asociaţiilor profesionale, recomandarece va cuprinde datele necesare pentru eliberarea Cazierului de conduită profesională;

1. dovada îndeplinirii capacităţii financiare, respectiv:

- declaraţie pe propria răspundere a transportatorului că poate asigura spaţiul de parcare a autovehiculului/autovehiculelor cu care va desfăşura transportul în regim de taxi, spaţiu deţinut în proprietate sau prin contract de închiriere pe toată durata contractului de atribuire în gestiune a serviciului de transport respectiv;

- declaraţie pe propria răspundere a transportatorului că acesta deţine, în proprietate sau în temeiul contractelor de leasing, autovehiculele pe care le va utiliza în realizarea serviciului de transport sau are capacitatea financiară de a le deţine, pe tipuri;

(2) Autorizaţia de transport se eliberează pe durată nedeterminată şi este valabilă cu condiţia vizării acesteia la fiecare 5 ani, odată cu verificarea îndeplinirii condiţiilor care stau la baza emiterii acesteia.

(3) Autorizaţia de transport taxi este unică şi netransmisibilă de la un transportator autorizat la alt transportator sau persoană fizică, asociaţie familială.

(4) Orice modificare a uneia sau mai multor condiţii de acordare a autorizaţiei de transport se va comunica prin declaraţie pe propria răspundere a transportatorului autorizat, înaintată Compartimentului Transport şi Siguranţa Circulaţiei, în maxim 30 de zile de la data modificării respective.

**Autorizaţiile taxi** se eliberează de către Compartimentului Transport şi Siguranţa Circulaţiei, pe baza unei documentaţii care trebuie să conţină următoarelor documente:

1. autorizaţia de transport;
2. certificatul de înmatriculare şi cartea de identitate a autovehiculului din care să rezulte că acesta este deţinut în proprietate şi este înmatriculat în judeţul Botoşani sau în temeiul unui contract de leasing;
3. certificatul de agreare emis de Regia Autonomă „Registrul Auto Român”;
4. declaraţie pe propria răspundere privind criteriile de departajare prevăzute în prezentul regulament pe care autovehiculul respectiv le îndeplineşte;
5. declaraţia pe propria răspundere privind modul în care este asigurată dispecerizarea şi la ce dispecerat taxi este arondat transportatorul autorizat;
6. cazier auto